Document ID: 32013D0749

IZVEDBENI SKLEP KOMISIJE
z dne 10. decembra 2013
o pooblastitvi Portugalske, da uporabi nekatere približne ocene za izračun osnove za lastna sredstva iz naslova DDV
(notificirano pod dokumentarno številko C(2013) 8689)
(Besedilo v portugalskem jeziku je edino verodostojno)
(2013/749/EU, Euratom)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Pogodbe o ustanovitvi Evropske skupnosti za atomsko energijo,
ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), in zlasti člena 13 Uredbe,
ob upoštevanju naslednjega:
(1)
Portugalska lahko na podlagi člena 377 Direktive Sveta 2006/112/ES z dne 28. novembra 2006 o skupnem sistemu davka na dodano vrednost (2) ohrani oprostitve za transakcije iz točk 2, 4, 7, 9, 10 in 13 dela B Priloge X pod pogoji, ki so v tej državi članici veljali 1. januarja 1989. Te transakcije je treba upoštevati pri določitvi osnove za sredstva iz naslova DDV.
(2)
Portugalska je Komisijo zaprosila za pooblastitev, da za izračun osnove za lastna sredstva iz naslova DDV uporabi nekatere približne ocene, saj za transakcije iz točke 10 dela B Priloge X k Direktivi 2006/112/ES ne more natančno izračunati osnove za lastna sredstva iz naslova DDV. Takšen izračun lahko povzroči neupravičene upravne stroške glede na učinek teh transakcij na skupno osnovo za lastna sredstva iz naslova DDV na Portugalskem. Lahko pa za izračun za to kategorijo transakcij uporabi približne ocene. Zato bi bilo treba Portugalsko v skladu z drugo alineo člena 6(3) Uredbe (EGS, Euratom) št. 1553/89 pooblastiti, da osnovo za lastna sredstva iz naslova DDV izračuna z uporabo približnih ocen.
(3)
Zaradi preglednosti in pravne varnosti je primerno veljavnost pooblastila časovno omejiti.
(4)
Ukrepi iz tega sklepa so v skladu z mnenjem Svetovalnega odbora za lastna sredstva -
SPREJELA NASLEDNJI SKLEP:
Člen 1
Za namene izračuna osnove za lastna sredstva iz naslova DDV se Portugalsko pooblasti, da od 1. januarja 2013 uporabi približne ocene za naslednjo kategorijo transakcij iz dela B Priloge X k Direktivi 2006/112/ES:
prevoz potnikov (točka 10).
Člen 2
Ta odločba se uporablja od 1. januarja 2013 do 31. decembra 2017.
Člen 3
Ta sklep je naslovljen na Portugalsko republiko.
V Bruslju, 10. decembra 2013

Labels: 2
18
15
8